钦定古今图书集成/明伦汇编/氏族典/第059卷 > 徐节
## 钦定古今图书集成/明伦汇编/氏族典/第059卷 > 徐节

按《浙江通志》：“节字时中，寿昌人，从父戍贵州。登成化
进士，授内乡知县。以循良第一，擢福建道御史。时锦
衣指挥牛循恃宠，三疏数其罪。及掌河南、山西二道，
风裁凛凛。以忤当道，出知太平府，进云南右参政，剿
梁山竹箐诸贼，捷闻，迁广西左布政，旋转广东左布
政，升右副都御史，巡抚山西。勤训练，蓄储糓，边鄙晏”
然。时刘瑾专权，乞归予告。瑾诛，朝廷以原职召不赴。
居家留心郡邑利弊，推恩乡里。